text: Fanø mangler borgmester
  20 november 2013 kl. 07.42
  Der er fortsat tvivl om, hvem der skal være borgmester på Fanø her efter valget.
  Der skal seks mandater til et flertal på Fanø, så mest fordelagtigt ser det ud for den nuværende Venstre-borgmester Erik Nørreby, der har fire mandater.
  Miljølisten og Konservative fik hver især to mandater, mens Socialdemokratiet, SF og Fanø Lokalliste hver har fået et mandat.
  Der er altså mange muligheder for at konstituere sig og få fat i borgmesterposten på Fanø.
  